நலம் தரும் நாட்டு மருத்துவத்தில், முகப்பரு பிரச்னையை போக்கும் மருத்துவம் குறித்து பார்க்கலாம். முகப்பரு முகத்தின் அழகை கெடுக்க கூடியது, வலியை தரவல்லது. பருவ வயதின்போது ஆண், பெண் இருபாலருக்கும் முகப்பரு ஏற்படும். எண்ணெய் போன்ற திரவம் தோலில் தேங்குவதால் முகப்பரு வருகிறது. சிறுதேள் கொடுக்கு செடி, அம்மான் பச்சரிசி, லவங்கப்பட்டை, எலுமிச்சை ஆகியவை முகப்பருவுக்கு மருந்தாகிறது. தேள்கொடுக்கு செடியை பயன்படுத்தி முகப்பருக்கான மருத்துவத்தை பார்க்கலாம். தேள்கொடுக்கு செடியின் இலைகளை நீர்விடாமல் பசையாக அரைத்து, சாறு எடுக்கவும்.